CELEX: 62011TN0554
Language: da
Date: 2011-10-18 00:00:00
Title: Sag T-554/11: Sag anlagt den 18. oktober 2011 — Evropaïki Dynamiki mod Kommissionen

17.12.2011   
            
            
               DA
            
            
               Den Europæiske Unions Tidende
            
            
               C 370/28
            
         Sag anlagt den 18. oktober 2011 — Evropaïki Dynamiki mod Kommissionen
   (Sag T-554/11)
   2011/C 370/47
   Processprog: engelsk
   
      Parter
   
   
      Sagsøger: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) (ved advokaterne N. Korogiannakis og M. Dermitzakis)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Annullation af Europa-Kommissionens afgørelse om at nægte at gennemføre de betalinger, som sagsøgeren har krav på og i stedet at tilbagesøge det allerede udbetalte beløb inden for rammerne af opfyldelsen af kontrakt EuropeAid/124378/D/SER/TN (nr. 2007/145 464), meddelt sagsøgeren ved skrivelse af 8. august 2011 (ref.: C&F/2011/D/001101) og den vedlagte debitnota.
            
         
               —
            
            
               Annullation af alle sagsøgtes efterfølgende relevante afgørelser.
            
         
               —
            
            
               Sagsøgte tilpligtes at betale sagsøgerens sagsomkostninger og udgifter i forbindelse med dette søgsmål.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat fem anbringender.
   
               1)
            
            
               Første anbringende, hvorefter sagsøgte har anlagt et åbenbart urigtigt skøn, da den besluttede, at sagsøgeren skulle tilbagebetale et bestemt beløb i stedet for at få udbetalt det skyldige beløb for udført, godkendt og valideret arbejde.
            
         
               2)
            
            
               Andet anbringende, hvorefter sagsøgte har foretaget en fejlfortolkning af retsgrundlaget og af sagsøgtes ret til at tilbagesøge det krævede beløb, hvilket udgør en tilsidesættelse af artikel 79 i gennemførelsesbestemmelserne til finansforordningen (1) ved at undlade at tage hensyn til bekræftelsen på timesedlerne fra sagsøgerens eksperter og eksperternes indsats, som er blevet behørigt valideret, så meget desto mere eftersom der ikke blev givet nogen bemærkninger in tempore non suspecto vedrørende det færdige arbejde.
            
         
               3)
            
            
               Tredje anbringende, hvorefter sagsøgte har tilsidesat princippet om god forvaltningsskik, princippet om god tro og princippet om beskyttelse af berettigede forventninger, eftersom
               
                           —
                        
                        
                           den nægtede at udbetale beløb, som skyldtes for valideret og accepteret arbejde
                        
                     
                           —
                        
                        
                           den undlod at oplyse sagsøgeren i behørig tid om en eventuel tvivl med hensyn til dens forpligtelse til at betale sagsøgeren de beløb, som er blevet kontrolleret af revisoren, og
                        
                     
                           —
                        
                        
                           den opfordrede sagsøgeren til at fortsætte sit arbejde i 12 måneder og til at levere tjenesteydelser i den tro, at selskabet ville blive betalt for sådant arbejde.
                        
                     
         
               4)
            
            
               Fjerde anbringende, hvorefter sagsøgte har tilsidesat begrundelsespligten og sagsøgerens ret til forsvar, idet sagsøgte nægtede at udbetale skyldige beløb og i stedet traf afgørelse om tilbagesøgning af et bestemt beløb fra sagsøgeren uden at give nogen analyse af eller begrundelse for sin afgørelse vedrørende det respektive beløb.
            
         
               5)
            
            
               Femte anbringende, hvorefter gennemførelsen af den omtvistede afgørelse udgjorde magtfordrejning.
            
         
      (1)  Kommissionens forordning (EF, Euratom) nr. 2342/2002 af 23.12.2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget, EFT L 357, s. 1.